Huis gebou: Wat is ‘n okkupasiesertifikaat en hoekom het jy dit nodig? | Diedericks Incorporated Attorneys
You are here: Home » Huis gebou: Wat is ‘n okkupasiesertifikaat en hoekom het jy dit nodig?
post-title Huis gebou: Wat is ‘n okkupasiesertifikaat en hoekom het jy dit nodig? June 1, 2017 yes no Posted by Neels
“Cheops’ Law: Nothing ever gets built on schedule or within budget” (Robert A. Heinlein)
Cheops, ‘n antieke Egiptiese farao, moes 20 jaar lank wag terwyl sy Groot Piramide van Giza gebou is. Hopelik sal jy nie so lank hoef te wag vir jou nuwe droomhuis om gebou te word nie. Jy sal so gou as moontlik wil intrek.
Voor jy mag intrek, moet jy ‘n Okkupasiesertifikaat van jou plaaslike munisipaliteit verkry. Of jy nou ‘n huurder in die huis gaan plaas en of jy self in die woning gaan bly, as eienaar moet jy die sertifikaat verkry. Dit is nodig wanneer daar van nuuts af gebou word, asook wanneer enige “verandering, omskakeling, uitbreiding, herbouing, heroprigting, onderverdeling, byvoeging of herstel van enige deel van die struktuur van die gebou aangebring word”.
Eerstens mag jou bank dit vereis, voordat hulle ‘n verbandlening aan jou toestaan en ‘n verband oor jou eiendom registreer. Jou versekeringsdekking oor jou eiendom kan ook in gedrang kom.
Tweedens, mag die munisipaliteit weier om jou water- en elektrisiteitsverbindings aan te sluit.
Derdens is dit ‘n misdryf om die gebou te okkupeer, te gebruik of toe te laat dat dit geokkupeer word of gebruik word, sonder dat die nodige magtiging daarvoor verleen is.
‘n Paar opmerkings hier –